text: نئی دہلی 11 اکتوبر ۔نیشنل اکیڈمی آف کسٹمز ،ان ڈائریکٹ ٹیکسیز اینڈ نارکوٹکس (این اے سی آئی این ) کی جانب سے سینٹرل گڈس اینڈ سروس ٹیکس رول ،2017 کے قاعدہ نمبر 83 کے ذیلی قاعدہ (ایک ) میں شامل قاعدہ نمبر 83 کے ذیلی قاعدہ (دو ) کی رو سے جی ایس ٹی نیٹ ورک میں اندراج کے لئے گڈس اینڈ سروسز ٹیکس پریکٹشنرز کے اندراج کے تصدیقی امتحان کا اہتمام کیا جارہا ہے ۔اب جی ایس ٹی پریکٹشنرز کو 31 دسمبر 2018 سے پہلے یہ امتحان پاس کرنا ہوگا۔اس امتحان کا اہتمام ملک بھر میں نامزد امتحانی مراکز میں 31 اکتوبر 2018 کو کیا جائے گا۔ امتحان کی مدت گیارہ بجے صبح سے ڈیڑھ بجے دن تک ہوگی۔اس سلسلے میں مزید معلومات کے لئے سترہ ستمبر 2018 کو جاری کی گئی پریس ریلیز دیکھیں ۔